Jim Bengston
Store norske leksikon,Kunst og estetikk,Fotografi,Norske fotografer og fotokunstnere
Jim Bengston er en amerikansk-norsk fotograf, bosatt i Oslo siden 1970. Han arbeidet som fotoassistent i det amerikanske forsvaret, var stasjonert i Bayern i 1967–1968, var billedredaktør i Associated Press i 1969–1970, tekstforfatter, oversetter og fotograf hos Young & Rubicam fra 1971 til 1975 og har siden vært frilansfotograf.
Han arbeider innenfor en amerikansk, fotografisk dokumentartradisjon kalt straight photography, ikke-iscenesatte motiver, men for eksempel gatebilder slik de tilfeldig fremstår. Han har arbeidet både i svart/hvitt og farger. Han tilhører de etablerte kunstfotografene i Norge, og regnes som en av de betydeligste.Bengston har vunnet reklamebransjens Gullblyant, har utgitt tre fotobøker, holdt flere separatutstillinger og er representert i blant annet Museum of Modern Art, New York, National Museum of American Art (Smithsonian), Henie Onstad Kunstsenter og Museet for samtidskunst. Les mer i Store norske leksikon fotografi fotoreportasje